text: Seks fremstilles i stor narkosag
  19 februar 2013 kl. 11.11
  Sydøstjyllands Politi fremstiller kl. 13 seks personer i en stor narkosag. Grundlovsforhørene holdes for dobbelt-lukkede døre af hensyn til efterforskningen.
  Sagen handler om amfetamin, oplyser Retten i Kolding.
  - Vi må ikke sige noget som helst, siger chef for specialefterforskningen i Sydøstjyllands Politi, Brian Voss Olsen, fordi grundlovsforhøret begæres holdt for det, vi kalder dobbelt-lukkede døre.
  Det betyder, at ikke engang sigtelsen mod de seks vil blive læst op i et åbent retsmøde, som retsplejeloven ellers foreskriver.
  Brian Voss Olsen oplyser, at lukketheden skyldes, at sagen er under optrævling. Muligvis vil politiet udsende een pressemeddelelse om sagen onsdag.
  